CELEX: 62021CB0609
Language: da
Date: 2022-03-25 00:00:00
Title: Sag C-609/21: Domstolens kendelse (Ottende Afdeling) af 25. marts 2022 — straffesag mod IP, DD, ZI, SS og HYA (anmodning om præjudiciel afgørelse fra Spetsializiran nakazatelen sad — Bulgarien) (Præjudiciel forelæggelse – artikel 99 i Domstolens procesreglement – artikel 4, stk. 3, TEU – artikel 267 TEUF – Den Europæiske Unions charter om grundlæggende rettigheder – artikel 47, stk. 2 – artikel 94 i Domstolens procesreglement – indholdet af en anmodning om præjudiciel afgørelse – national regel, hvorefter en national ret, der træffer afgørelse i straffesager, er inkompetent, når den har udtalt sig om sagens faktiske omstændigheder i anmodningen om præjudiciel afgørelse, idet den afgørelse, som skal træffes vedrørende sagens realitet, ellers ophæves – artikel 18 TEUF – chartrets artikel 21, stk. 2 – artikel 23 i statutten for Den Europæiske Unions Domstol – pligt for de nationale retter til at informere den medlemsstat, hvor retterne er beliggende, om enhver anmodning om præjudiciel afgørelse til Domstolen)

16.5.2022   
            
            
               DA
            
            
               Den Europæiske Unions Tidende
            
            
               C 198/13
            
         
      Domstolens kendelse (Ottende Afdeling) af 25. marts 2022 — straffesag mod IP, DD, ZI, SS og HYA (anmodning om præjudiciel afgørelse fra Spetsializiran nakazatelen sad — Bulgarien)
      (Sag C-609/21) (1)
      
      (Præjudiciel forelæggelse - artikel 99 i Domstolens procesreglement - artikel 4, stk. 3, TEU - artikel 267 TEUF - Den Europæiske Unions charter om grundlæggende rettigheder - artikel 47, stk. 2 - artikel 94 i Domstolens procesreglement - indholdet af en anmodning om præjudiciel afgørelse - national regel, hvorefter en national ret, der træffer afgørelse i straffesager, er inkompetent, når den har udtalt sig om sagens faktiske omstændigheder i anmodningen om præjudiciel afgørelse, idet den afgørelse, som skal træffes vedrørende sagens realitet, ellers ophæves - artikel 18 TEUF - chartrets artikel 21, stk. 2 - artikel 23 i statutten for Den Europæiske Unions Domstol - pligt for de nationale retter til at informere den medlemsstat, hvor retterne er beliggende, om enhver anmodning om præjudiciel afgørelse til Domstolen)
      (2022/C 198/19)
      Processprog: bulgarsk
      
         Den forelæggende ret
      
      Spetsializiran nakazatelen sad
      
         Tiltalte i straffesagen
      
      IP, DD, ZI, SS og HYA
      
         Konklusion
      
      
                  1)
               
               
                  Artikel 267 TEUF og artikel 94, stk. 1, litra a, i Domstolens procesreglement, sammenholdt med artikel 4, stk. 3, TEU og artikel 47, stk. 2, i Den Europæiske Unions charter om grundlæggende rettigheder, skal fortolkes således, at de er til hinder for en national regel, hvorefter de retter, der træffer afgørelse i en straffesag, er forpligtet til — når de udtaler sig om de faktiske omstændigheder inden for rammerne af en anmodning om præjudiciel afgørelse til Domstolen — at erklære sig inkompetente, idet den afgørelse, som skal træffes vedrørende sagens realitet, ellers ophæves. En sådan regel skal afvises af disse retter såvel som af ethvert organ med beføjelse til at anvende den.
               
            
                  2)
               
               
                  Artikel 18 TEUF, artikel 21, stk. 2, i chartret om grundlæggende rettigheder samt artikel 23 i statutten for Den Europæiske Unions Domstol skal fortolkes således, at de ikke er til hinder for en medlemsstats lovgivning, der forpligter en ret, som anmoder Domstolen om en præjudiciel afgørelse, til at sende en kopi af denne anmodning til den myndighed, der er ansvarlig for at repræsentere denne medlemsstat for Domstolen.
               
            
         (1)  Dato for indlevering: 28.9.2021.